b'\n_START_ARTICLE_\nEtika v ogla\xc5\xa1evanju\n_START_SECTION_\nVloga in cilji ogla\xc5\xa1evanja\n_START_PARAGRAPH_\n1. Komuniciranje \xe2\x80\x93 osnovna prednost ogla\xc5\xa1evanja kot komuniciranja je v tem, da lahko z njim hitro in enostavno dose\xc5\xbeemo \xc5\xa1iroko opredeljeno javnost. Ampak to prina\xc5\xa1a tudi slabost \xe2\x80\x93 ogla\xc5\xa1evanje ne omogo\xc4\x8da interakcije med ogla\xc5\xa1evalcem in njegovimi potro\xc5\xa1niki, prav tako pa je dokaj neosebno. 2. Kredibilnost\xe2\x80\x93 kredibilnost je ena izmed najpomembnej\xc5\xa1ih vlog ogla\xc5\xa1evanja, \xc4\x8deprav je ta pove\xc4\x8dini dokaj nizka. Porabniki namre\xc4\x8d pogosto podvomijo v dobronamernost, eti\xc4\x8dnost, moralo in resni\xc4\x8dni interes podjetij, ki pla\xc4\x8dajo oglas. 3. Stro\xc5\xa1ki\xe2\x80\x93 osnovna prednost ogla\xc5\xa1evanja izhaja iz uporabe mno\xc5\xbei\xc4\x8dnih medijev, ki prinese nizek stro\xc5\xa1ek kontakta s posameznim porabnikom. Smiselnost ogla\xc5\xa1evanja je torej upravi\xc4\x8dena, vse dokler gre za mno\xc5\xbei\xc4\x8dne izdelke po relativno nizkih cenah. _NEWLINE_Cilji: Lorbek navaja kot najbolj utemeljene in zna\xc4\x8dilne cilje naslednji dve skupini ciljev: - informirati potencialne potro\xc5\xa1nike o imenu in osnovnih lastnostih (prednostih) proizvoda, zato, da bi se zavedali njegovega obstoja in spoznali namen uporabe (kognitivna stopnja) in - informirati potencialne potro\xc5\xa1nike o vseh sestavinah tr\xc5\xbeenjskega spleta za dolo\xc4\x8den proizvod, zato da bi spoznali proizvod, imeli pozitivno stali\xc5\xa1\xc4\x8de do njega in se odlo\xc4\x8dili za nabavo ali nakup (vse tri stopnje procesa adopcije)._NEWLINE_Osnovni cilj je pove\xc4\x8danje prodaje in s tem ustvarjanje ve\xc4\x8djega dohodka. Ta cilj je mogo\xc4\x8de dose\xc4\x8di z najrazli\xc4\x8dnej\xc5\xa1imi oblikami delovanja ogla\xc5\xa1evanja, ki morajo predvsem resni\xc4\x8dno in po\xc5\xa1teno obve\xc5\xa1\xc4\x8dati porabnike o kakovosti proizvodov, njihovi uporabnosti in nakupnih mo\xc5\xbenostih. Zato naj ekonomska propaganda ustvarja tudi nekak\xc5\xa1en\xc2\xa0\xc2\xbbmost zaupanja\xc2\xab, preko katerega se prepletajo z ene strani \xc5\xbeelje in potrebe porabnikov, z druge strani pa proizvodi, ki jih naj proizvodi, ki jih naj proizvajalci proizvajajo po teh \xc5\xbeeljah in potrebah.\n_START_SECTION_\nVrste regulative\n_START_PARAGRAPH_\nOdziv na kritike ogla\xc5\xa1evanja se odvija v dveh diskurzih: v pravnem in moralnem. Pravni izhaja iz predpostavke, da je ogla\xc5\xa1evanje legitimna praksa tr\xc5\xbenih ekonomij. Vsi, ki proizvajajo izdelke na trgu, naj bi imeli pravico do ogla\xc5\xa1evanja. Moralni diskurz pa se spra\xc5\xa1uje tudi o pomenu obstoja ogla\xc5\xa1evanja, o njegovi ekonomski in dru\xc5\xbebeni dopustnosti. Bolj z vpra\xc5\xa1anjem kaj in kako je dovoljeno oziroma pravno, se ukvarja z vpra\xc5\xa1anjem, kaj je prav. Izpostavlja predvsem potencialne negativne u\xc4\x8dinke, ki jih ima lahko ogla\xc5\xa1evanje na dru\xc5\xbebo in posameznika.'